SQ ทะยาน 9% ลุ้นกำไรทั้งปีโตสนั่น โบรกฯ เชียร์ซื้อ เคาะเป้า 2.70 บ.
SQ ทะยาน 9% ลุ้นกำไรทั้งปีโตสนั่น โบรกฯ เชียร์ซื้อ เคาะเป้า 2.70 บ. ล่าสุดอยู่ที่ 1.83 บาท บวก 0.15 บาท หรือ 8.93% มูลค่าซื้อขาย 24.02 ล้านบาท
SQ ทะยาน 9% ลุ้นกำไรทั้งปีโตสนั่น โบรกฯ เชียร์ซื้อ เคาะเป้า 2.70 บ. ล่าสุดอยู่ที่ 1.83 บาท บวก 0.15 บาท หรือ 8.93% มูลค่าซื้อขาย 24.02 ล้านบาท
29 ธ.ค. 2563

ผู้สื่อข่าวรายงานว่า ราคาหุ้น บริษัท สหกลอิควิปเมนท์ จำกัด (มหาชน) หรือ SQ ล่าสุด ณ เวลา 14.52 น. อยู่ที่ 1.83 บาท บวก 0.15 บาท หรือ 8.93% สูงสุดที่ 1.84 บาท ต่ำสุดที่ 1.68 บาท ด้วยมูลค่าซื้อขาย 24.02 ล้านบาท

ทั้งนี้ บล. เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” หุ้น SQ ราคาเป้าหมาย 2.70 บาท/หุ้น คาดผลประกอบการไตรมาส 4/63 และ รวมปี 2563 จะฟื้นตัวดีขึ้น ส่วน ปี 2564 แม้ว่าจะมีแผนงานขุดขนดินและถ่านหินลดน้อยลง แต่การเพิ่มประสิทธิภาพ ลดค่าใช้จ่าย คืนเงินกู้ จะทำให้ กำไรฟื้นตัวดีขึ้นต่อ  SQ มี Backlog 24,199 ล้านบาท รองรับรายได้ถึงปี 2570  ปีหน้าจะเข้าประมูลงานใหม่ในหงสา 2 โครงการ
ทั้งนี้ ในเบื้องต้นประเมินกำไรไตรมาส 4/63 ประมาณ 70-90 ล้านบาท ดีขึ้นจากไตรมาสก่อนที่มีกำไร 17 ล้านบาท เนื่องจากประสิทธิภาพที่ดีขึ้น และ ไม่มีค่าใช้จ่ายพิเศษโครงการแม่เมาะ 7  แต่ต่ำกว่าช่วงเดียวกันของปีก่อนที่มีกำไรสูงถึง 117 ล้านบาท  รวมปี 2563 คาดจะมีกำไรที่ฟื้นตัวดีขึ้น 237 ล้านบาท ดีขึ้นจากปี 2562 ที่มีกำไรเพียง 1 ล้านบาท